ms ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id en nl id id pl id id ms id id id ms id id ms ms ms ms en id id ms id id id ms id ms ms ms id id ms id en id id en id id ms ms id id ms id id id en id en id id id id id ms ms ms id id id id id id id ms id ms tr id ms ms id id ms ms ms en en en en en id id id id id en id id jv ms id id it es id id en id ms ms ms ms ms ms
Puasa Ramadan: Ini 17 Perkara Boleh & Tidak Boleh Buat! - Hello Doktor
Takkan terlepas lagi vaksin si manja dengan Jadual Vaksin Bayi ini
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Puasa Terbatal Jika Buat Ujian Swab COVID-19? Ini 17 Perkara Boleh & Tidak Boleh Dilakukan Jika Berpuasa
Ditulis oleh Muhammad Wa'iz Disemak pada 02/07/2020
Disemak secara perubatan oleh Panel Perubatan Hello Doktor
Puasa Ramadan pada tahun ini mungkin agak berbeza memandangkan kita masih lagi menjalani Perintah Kawalan Pergerakan disebabkan oleh penularan wabak COVID-19.
Pun begitu, segala peraturan dan larangan semasa puasa yang boleh sebabkan batal puasa masih tidak berubah setiap tahun.
Mari kita ikuti apakah perkara yang tidak boleh dilakukan dan yang boleh dilakukan ketika berpuasa.
Perkara yang ditegah untuk dilakukan ketika puasa Ramadan
Terdapat beberapa perkara yang amat dilarang untuk dilakukan ketika berpuasa kerana ia boleh menyebabkan batal puasa.
Antara perkara-perkara tersebut ialah:
Umat Islam yang berpuasa dilarang untuk makan bermula daripada waktu Subuh sehinggalah masuknya waktu Maghrib.
Sama juga seperti makan, kita dilarang untuk meminum air walaupun sedikit bermula terbit fajar sehingga terbenamnya matahari.
#3. Melakukan hubungan seks
Selain daripada makan dan minum, pasangan suami isteri juga dilarang untuk melakukan hubungan seks pada siang hari.
Namun, mereka boleh melakukannya pada waktu malam hari dengan syarat sebelum masuknya waktu Subuh keesokan harinya.
Muntah di sini adalah keadaan di mana seseorang itu muntah secara sengaja.
Muntah dengan sengaja adalah salah 1 daripada perkara yang boleh menyebabkan batal puasa.
Namun, jika berlaku secara tidak sengaja, ia tidaklah membatalkan puasa Ramadan melainkan jika muntah tersebut ditelan kembali.
Merokok boleh membatalkan puasa Ramadan anda. Ini termasuklah rokok tembakau mahupun vape.
Anda tidak digalakkan untuk berpuasa jika anda adalah pesakit yang memerlukan pemakanan ubat mengikut masa yang ditetapkan.
Ini kerana, menelan ubat sama ada menggunakan air atau tidak masih dikira sebagai perkara yang boleh menyebabkan batal puasa.
Perkara yang boleh dilakukan ketika puasa Ramadan
Berikut adalah antara perkara-perkara yang masih boleh dilakukan walaupun anda berpuasa pada siang hari.
Anda masih boleh memberus gigi pada waktu siang hari, namun jangan sesekali menelan ubat gigi atau air kumuran dalam mulut anda.
Jika tidak, puasa anda akan terbatal secara automatik.
Tiada larangan untuk seseorang itu mandi ketika waktu siang hari semasa berpuasa.
Selagi mana anda tidak menelan air ketika mandi, maka puasa anda masih lagi sah.
Jika anda merupakan pesakit yang memerlukan pengambilan ubat melalui suntikan seperti insulin, anda masih boleh melakukannya walaupun pada ketika anda sedang berpuasa.
Suntikan ubat tidak membatalkan puasa seseorang individu.
Maksud menelan sesuatu di sini ialah jika anda menelan makanan secara tidak sengaja disebabkan oleh terlupa yang anda sedang berpuasa.
Kesalahan seperti ini dimaafkan dan puasa Ramadan tidak terbatal. Begitu juga jika anda menelan air liur di dalam mulut, ia masih tidak membatalkan puasa anda.
Untuk mereka yang memasak di dapur, anda masih boleh merasa makanan dengan menggunakan lidah dengan syarat anda perlu meludahnya keluar setelah merasanya.
Jangan sesekali menelannya. Jika tidak, puasa anda akan terbatal.
#5. Ubat titis mata
Ubat titis mata juga dibenarkan untuk digunakan ketika berpuasa dan ia tidak membatalkan puasa Ramadan anda.
Ujian swab bagi saringan COVID-19 juga masih boleh dilakukan dan ia tidak membatalkan puasa seseorang.
Ia adalah satu kelonggaran kepada umat Islam yang sedang berpuasa memandangkan ia berkenaan soal kesihatan dan penjagaan nyawa seseorang individu.
Tambahan lagi, alat yang digunakan semasa ujian swab tidak membuatkan anda menelannya masuk ke dalam rongga.
#7. Memakai kanta lekap
Memakai kanta lekap atau contact lense tidak membatalkan puasa seseorang.
Bagi mereka yang memakainya, anda tidak perlu berasa risau kerana permukaan mata bukanlah satu rongga yang boleh membatalkan puasa anda.
#8. Bermesra antara suami isteri
Bermesraan antara suami isteri masih boleh dilakukan dengan syarat ia tidak keterlaluan sehingga boleh mendorong kepada berlakunya hubungan seks.
Anda masih boleh memeluk dan mencium pasangan anda, tetapi perlulah mengawalnya.
Tidur pada siang hari tidak membatalkan puasa anda.
Oleh itu, jika anda keletihan bekerja, anda boleh sahaja tidur pada waktu siang untuk merehatkan tubuh badan anda.
#10. Berkumur dan mencuci hidung
Jika anda mahu berkumur atau mencuci hidung dengan menggunakan air, ia tidak dikira sebagai perkara yang boleh menyebabkan batal puasa.
Tetapi, anda perlulah memastikan bahawa air tersebut tidak masuk ke dalam kerongkong anda. Jika tidak, puasa anda dikira terbatal.
Menurut fatwa yang dikeluarkan oleh Mufti Wilayah Persekutuan, penggunaan inhaler pada waktu siang hari ketika berpuasa tidaklah membatalkan puasa seseorang individu.
Oleh itu, bagi penghidap asma, anda masih boleh menggunakan inhaler walaupun sedang berpuasa.
Mungkin ada antara perkara yang dinyatakan di atas ini tidak begitu diketahui ramai terutamanya apabila ia berkaitan dengan aspek penjagaan kesihatan.
Seperti mana isu ujian swab bagi COVID-19, ia telah dijelaskan oleh pihak berautoriti seperti pihak Jabatan Mufti Negeri bahawa ia tidak membatalkan puasa seseorang.
Oleh itu, jika anda tidak mempunyai sebarang penyakit kronik atau serius, anda masih boleh menjalani puasa Ramadan anda tanpa ada sebarang masalah.
Terdapat beberapa kelonggaran yang diberikan dalam Islam jika ia melibatkan kesihatan dan nyawa seseorang.
Jika keadaan penyakit yang dialami itu memerlukan anda untuk makan, anda dibolehkan untuk berbuka dan menggantikan puasa anda pada waktu yang lain.
Hello Health Group tidak menawarkan nasihat perubatan, diagnosis atau rawatan.
Ramadan 2016: Here’s all the things you can and can’t do
Ramadan 2020: What you can and can’t do during the fast, from eating through to washing
Ramadan 2020: Things Muslims Can and Can’t Do in Ramadan
Ini 5 Tip Berkesan Untuk Menghilangkan Bau Mulut Semasa Berpuasa
Berpuasa Tapi Makan Banyak Masa Sahur Dan Iftar? Relaks, Anda Pasti Takkan Gemuk Jika Amalkan 5 Tip Ini!
Ditulis oleh Muhammad Wa'iz Disemak pada 02/07/2020
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.